Nikarkhos

Nikarkhos (gresk: Νίκαρχος; latin: Nicarchus) var en gresk poet og forfatter som var virksom på 100-tallet e.Kr., best kjent for sine epigrammer, hvorav trettiåtte har blitt bevart under hans navn i Anthologia Graeca («Den greske antologi»), foruten en del satiriske dikt. «Nicarchus» i: Peck, Harry Thurston (1898): Harpers Dictionary of Classical Antiquities. New York. Harper and Brothers. Via Perseus.tufts.edu Tilskrivelsen av sju av disse er tvilsomme. Jacobs: Anthologia Graeca, bind 3, s. 58

 Liv og virke 
Om hans personlighet er ingenting kjent, men han var en samtidig med og påvirket den bedre kjente latinske forfatteren Martialis (ca 40 – ca 104 e.Kr.). Livingstone, Niall;  Nisbet, Gideon (2010): Epigram, Cambridge University Press, s.  Ved anvendelsen av hans latinske navn i et av hans epigrammer er det trukket den slutning at han antagelig levde en tid i Roma.Jacobs: Anthologia Graeca, bind 3, s. 66 En del av hans skrifter har blitt gjenfunnet på papyrusfragmenter ved Oxyrhynchus i Egypt, noe som har økt antallet kjente dikt etter ham.«Oxyrhunchus Papyri» , Classics at OxfordP.Oxy.LXVI 4501

 Diktning 
En god del av de dikt som er bevart er rettet mot leger. Den litterær betydningen av disse epigrammene er ikke vurdert som særlig høyt.«Nicarchus»  i: Smith: Dictionary of Greek and Roman Biography and Mythology, bind 2, s. 1177. Via The Ancient Library De er hovedsakelig satiriske, og ofte absurd ekstravagante. Tidvis er de også preget av det som ettertiden betegnet som grovheter og obskøniteter. Eksempelvis i den kjente Sfinksen gåte er ikke løsningen mennesket i Nikarkhos' versjon, men en pathikos, en voksen mann, som i strid med gjengs norm i gresk kultur, lar seg bli seksuelt penetrert av andre menn.

Noen diktfragment av Nikarkhos:

«Dødens mørke er som ravnens vinge, dødens sang er som ravnens skrik, men når Demofilos begynner å synge, dør ravnen.»Tilpasset etter Edwin Arlington Robinsons oversettelse: «The Raven», The Black Cat

Og:

«Nikonoe var en gang i sin beste alder, jeg innrømmer det, men det var da Deukalion speidet over vide hav. Av de tider har vi ingen kjennskap, men om henne vet vi at hun burde søke, ikke en ektemann, men en grav.»Tilpasset etter William Roger Patons oversettelse: «Niconoe», The Black Cat

 Andre med samme navn 
Nikarkhos er også navnet på en figur i en komedie av Aristofanes, Akharnerne, oppført 425 f.Kr.

Nikarkhos er også navnet på en konge i Paionia (innenfor Trakia), hvor det eneste som er kjent av ham er at han utstedte en mynt med sitt navn på, antagelig en gang mot slutten av 300-tallet f.Kr.

Nikarkhos var også navnet på en general under Antiokos III av Selevkideriket (223–187 f.Kr.). Polybios: Histories, Evelyn S. Shuckburgh (overs.); London - New York, (1889)

 Referanser 

 Litteratur 
 Waltz, Pierre (1960): Anthologie Grecque, Les Belles Lettres, Paris, bind II, s. 145.
 Jay, Peter (1973): The Greek Anthology, red. Allen Lane, s. 262.

Kategori:Epigramdiktere fra Den greske antologi
Kategori:Fødselsår ukjent